P-klubi

Edustajistovaalipaneeli
2019-10-31 12:00 - 14:00 (Europe/Helsinki) | Arcanum
P-klubi järjestää TYY:n edustajistovaaleihin liittyen vaalipaneelin torstaina 31.10. kello 12-14. Tilaisuus järjestetään Turun yliopistolla Arcanumin luentosalissa Arc1.
Vaalipaneelissa ehdokkaat pääsevät ääneen ja kertomaan omia mielipiteitään koskien ylioppilaskunnan toimintaa ja tulevaisuutta.
Tervetuloa paikalle kuuntelemaan ehdokkaita ja nauttimaan keskustelusta!

P-klubin juhlajulkaisutoimikunta
2019-10-30 17:00 - 20:00 | Toimisto, Rehtorinpellonkatu 4B, Turku, 20500, Finland
P-klubi saavuttaa ensi vuonna kunnioitettavan 45 vuoden iän, ja sen kunniaksi vuoden aikana toimitetaan 45-vuotisjuhlajulkaisu. Lisäksi 50-vuotisjuhlat lähestyvät kovaa vauhtia, joten juhlajulkaisuja täytyy suunnitella kaksin kappalein!
Nyt onkin aika kerätä toimikunta tämän julkaisun toteuttamiseksi ja mukaan toivotaan runsaasti klubilaisia. Tilaisuudessa on mahdollisuus ilmaista halukkuutensa osallistua toimikunnan työhön, tai vaikka vain tulla paikalle kuulemaan mistä on kyse.
Toimikunta aloittaa työnsä keväällä ja julkaisu ilmestyy syksyn 2020 aikana.
Lyhyesti…
Mitä: Juhlajulkaisutoimikunta
Missä: P-klubin toimistolla keskiviikkona 30.10. kello 17:00 alkaen
Tervetuloa mukaan tuottamaan tätä perinteikäistä julkaisua!

Kalja vai Kepponen -bileet
2019-10-29 22:00 - 23:30 | Nightclub Marilyn, Turku, Finland
Halloween lähestyy, oletko valmis??
Nyt on aika kaivaa luurangot kaapista ja päästää sisäinen demonisi valloilleen kun Kalja vai kepponen -bileet valtaavat Lynin tanssilattian! P-klubi ja Elsa Turku löivät hynttyyt yhteen ja järjestävät syksyn karmivimmat bileet tiistaina 29.10. Night Club Marilynissa!
Näissä kemuissa luudalla lentämisen lisäksi jalkojaan voi verrytellä tanssilattialla ja janonsa sammuttaa mitä erilaisimpien keitosten voimalla. Teemaan sopiva pukeutuminen on toivottavaa, mutta paikalle voi saapua myös jokaisen opiskelijan ihmeasussa, haalareissa.
Baarin ovet aukeavat kello 22, ja nopeimmille on luvassa upeaakin upeampi haalarimerkki!

Neighbours From Hell
2019-10-29 18:00 - 23:00 | Toimisto, Rehtorinpellonkatu 4B, Turku, 20500, Finland
Toimistonaapurit kohtaavat jälleen toisensa Pyhäinpäivää edeltävällä viikolla Neighbours From Hellin merkeissä. Tänä vuonna juhlat järjestää P-klubi ja toivotammekin tervetulleeksi kaikki ELSAn, Kannan, Kritiikin ja Lexin jäsenet! Kyllä, luit oikein, toimistojen bilevahvuuteen on liittynyt myös Lex ry:n toimisto, joten naapurirakkautta on luvassa kahdessa eri kerroksessa! Juhlinta alkaa toimistoilla Yo-talo B:n ensimmäisessä ja toisessa kerroksessa kello 18:00 ja päättyy 23:00.
Ohjelmassa on luvassa juhlintaa, poikkitieteellistä tutustumista sekä tottakai perinteinen järjestöjen välinen viesti. Mukaan kannattaa varata myös pikkurahaa, jos halajat ostaa järjestöjen kannatustuotteita.
Paikan päälle sopii saapua haalareissa ja tanssikengät jalassa, sillä toimistoilta suunnataan tapahtuman virallisille jatkoille Lyniin vuoden karmivimpiin bileisiin!
MITÄ: Neighbours From Hell
MILLOIN: Tiistaina 29.10 klo 18 ->
MISSÄ: YO-talo 4 B toimistot
MIKSI: Koska naapurirakkaus ja bilettämine! ♥

P-klubin liikuntaekskursio vaeltamaan
2019-10-25 16:00 - 2019-10-26 10:00 | Pyhän Katariinan Polut, Mastotie 58, Kaarina, 20760, Finland
Luonnossa oleskelu on tutkitusti psyykkeelle ja terveydelle hyväksi, ja syksyn ensimmäinen liikuntaekskursio suuntaakin Varsinais-Suomen kuvankauniiseen luontoon.
Liikuntaekskursiolla lähdemme Kaarinaan kiertämään Pyhän Katariinan retkeilyreittejä. Ekskursio järjestetään pe 25.10. ja halukkaiden on mahdollista myös yöpyä Vaarniemen laavulla.
Teemme yhteislähdön retkelle P-klubin toimistolta alustavasti klo 16, josta siirrymme Föli-bussin kuljettamana Kaarinaan reitin alkupäähän. Reitin pituus on n. 5 kilometriä ja reitti vaihtelee helppokulkuisesta hieman haastavampaan maastoon. Päätämme retken Vaarniemen näköalatornille ja laavulle, jossa valmistamme vielä yhdessä retki-illallisen ja nautimme syysillasta nuotion loimussa.
Illan päätteeksi voit poistua laavulta kotiin; laavulta lähimmälle bussipysäkille on matkaa n. 2 km hiekkatietä pitkin. Halukkaat voivat myös jäädä laavulle yöksi ja lähteä vasta aamulla kotia kohti. Huomioi kuitenkin että yöpyminen ulkona lokakuun lopussa vaatii jo hieman enemmän urheilumieltä, sekä asiaankuuluvan varustuksen.
Ekskursiolle osallistuminen ei kuitenkaan vaadi aikaisempaa kokemusta vaelluksista tai retkeilystä. Mikäli olet epävarma mistään ekskursioon liittyen, ota rohkeasti yhteys liikuntavastaavaan (oepitk@utu.fi), niin saadaan kyllä yhdessä asiaan selvyys.
Mukaan pääset ilmoittautumaan 20.10. asti seuraavasta linkistä:
https://docs.google.com/forms/d/1wtNwQ8q3pOtkMrfjjhL1RHc4zvjR-5JQPXRmPGt9YEo/edit
Mitä: P-klubin liikuntaekskursio
Misä: Kaarinan Vaarniemessä, Pyhän Katariinan retkeilyreitistöllä
Millon: 25.-26.10.
Kui pal: 7 euroa (omilla eväillä ilmainen) + Föli-liput
Kui: No go mettäs o ihmise hyvä ol!

Jeesaa naalia -bileet
2019-10-24 22:00 - 23:30 | Nightclub Marilyn, Turku, Finland
Jeesaa naalia?!
Kolottaako kaljahammasta? Huolestuttaako ekosysteemin monimuotoisuuden rappeutuminen? Ei hätää, sillä nyt sinulle on tarjolla mahdollisuus helpottaa näitä molempia tuskia samalla kerralla!
Tule P-klubin ja Synapsin yhteisbileisiin Night Club Marilyniin torstaina 24.10. Bileet toimivat aiemmin päivällä pidettävän Ilmasto- ja ympäristöseminaarin jatkoina ja luonnonsuojelun hengessä lipputuloista lahjoitetaankin 1€/myyty lippu lyhentämättömänä WWF:n naalinsuojelutyöhön! Nopeimmille Naali-faneille on luvassa myös upea haalarimerkki!
On siis aika Jeesata naalia!
MITÄ: Jeesaa naalia -bileet
MILLOIN: torstaina 24.10. klo 22 –>
MISSÄ: LYNI
MITÄ MAKSAA: 4€, josta 1€ lahjoitetaan naalien suojeluun
MIKSI: Koska eläintenoikeudet ja kalja!

Ilmasto ja ympäristö -seminaari
2019-10-24 12:00 - 18:00 | Educarium, Assistentinkatu 5, Turku, 20014, Finland
Turun YK-yhdistys, P-Klubi, Synapsi, AIESEC ja TYYn kehitysyhteistyösiipi järjestävät yhteistyössä seminaarin osana TYYn kestävän kehityksen viikkoa.
24.10.2019 vietetään kansainvälistä YK:n päivää! Seminaarin aiheet kietoutuvat vahvasti YK:n kestävän kehityksen tavoitteisiin, ilmastonmuutokseen ja ympäristön suojeluun.
Ohjelma:
12:00-12:45 AIESEC Suomen Kansallisen toimikunnan puheenjohtaja Diego Felizola: United Nations and the Agenda2030 Sustainable Development Goals (enganniksi)
13:00-13:45 Turun yliopiston biodiversiteettiyksikön professori Ilari Sääksjärvi: Luonnon köyhtyminen haastaa ihmiskunnan
14:00-14:45 Turun kaupunkiympäristölautakunnan puheenjohtaja ja Baltic Area Legal Studies osaamiskeskuksen tutkija Saara Ilvessalo: Kuka säätelee Itämerta?
15:00-15:45 Sea and Maritime Studies apulaisprofessori Tuomas Räsänen: Ympäristöhistoria
Seminaarin luennoista on mahdollista saada luentopassimerkintä oikeustieteellisen (ohje suorittamiseen https://opas.peppi.utu.fi/fi/opintojakso/OTMV2012/988) ja humanistisen tiedekunnan luentopassiin. Luonnontieteiden ja tekniikan tiedekunnan opiskelijoilla on mahdollisuus vastuuopettajan kanssa sovittaessa hyödyntää luentoja osana seuraavia opintojaksoja: MAAN6501 Maantieteen vierailijaseminaari sekä BIOL5200 Research Seminar in Biology.
Seminaarin jälkeen järjestetään kestävän kehityksen työpaja kello 16 alkaen. Työpajaa ohjaa AIESEC Turun toimijat, sekä vapaaehtoiset. Lisätietoa työpajasta tulossa pian!
Seminaarin aikana klo 12-16, Educariumin aula toimii järjestötorina, jolla pääset tapaamaan seuraavia järjestöjä:
– AIESEC Turku
– Taksvärkki ry
– Plan Turku
– SONDIP
– Luonto-Liiton Varsinais-Suomen piiri
Seminaariin on vapaa pääsy. Lämpimästi tervetuloa!
Tämä asiakirja on tuotettu Euroopan unionin rahoitustuella. Tämän asiakirjan sisällöstä vastaa tuensaaja, eikä sen voida missään olosuhteissa katsoa heijastavan Euroopan unionin kantaa.

Vujutanssiharjoitukset
2019-10-22 17:00 - 19:00 | Turku-sali, Rehtorinpellonkatu 4A, Turku, Finland
Onko vanhojen tansseista jo aikaa? Onko sinullakin kaksi vasenta jalkaa? Ei hätää!
Vuosijuhlassa tanssittavia tansseja, kuten valssia, tangoa ja foxia, on mahdollista tulla harjoittelemaan tiistaina 22.10. klo 17.00 alkaen Turku-saliin. Meitä tulevat opettamaan lavatanssiopettajat Merja ja Kari Filpus!
Jos siis uskot tarvitsevasi apua tanssiaskelien kanssa, nähdään Turku-salissa!

Kostajaiset
2019-10-17 16:00 - 23:30 | Laitospuisto
Uusliberalismin tuulten mukana P-klubin nuori uudistusvoima Liike HETI on ajanut KELA:n alasajon onnistuneesti maaliin. Yliopisto-opiskelusta on tullut mahdotonta ilman työssäkäyntiä, ja opiskelijoiden on aika palata työelämään. Vanhempien opiskelijoiden on nyt aika ottaa lapio kauniiseen käteen ja siirtyä OIKEISIIN töihin! Työ on parasta sosiaaliturvaa!
MITÄ: Kostajaiset 2019
MISSÄ:Laitospuisto
MILLOIN:17.10.2019 klo 16.00
MUKAAN: Oikeisiin töihin sopivat vaatteet, omia virvokkeita, reipas mieli, kelakortti
Lisätietoa:
VÄTKÖT TYY:n saunalla, jatkot lynis, jatkojen jatkot toimistol, jatkojen jatkojen jatkot tentis.

Peli-ilta
2019-10-02 17:00 - 22:00 | Turku-sali, Rehtorinpellonkatu 4A, Turku, Finland
Arvon klubilaiset! Syksy on alkanut hiljalleen laskeutua kotoisan Turun ylle. Parempi siis hakea Arkadianmäeltä muutama ylimääräinen torkkupeitto ja hipsiä sisälle lämpimään! No ei sentään, torju kaamosmasennusta tehokkaasti tulemalla klubin syksyn peli-iltaan kisaamaan suosikki lautapeleissä!
Kyseiset lautapelimittelöt pidetään Turku-salissa keskiviikkona 2.10. kello 17 alkaen. Tulethan siis paikalle viihtymään hyvässä hengessä!
Tarjolla on pientä purtavaa ja juotavaa. Muistathan, että tapahtuma on alkoholiton.
Tervetuloa!

P-klubin ulkomaanekskursio Prahaan
2019-09-20 09:00 - 2019-09-25 20:00 | Praha
Tänä vuonna P-klubin ulkomaanekskursio suuntautuuu Prahaan! Praha on tunnetusti historiallisesti merkittävä, viihtyisä ja kaunis kaupunki. Matkan aikana perehdymme Keski-Euroopan helmen saloihin tutustumalla työelämäkohteisiin ja kulttuuriin!
Matkaan lähdetään Helsinki-Vantaan lentokentältä perjantaina 20.9. ja paluu on keskiviikkona 25.9. Ekskursion hinta on noin 250€ sisältäen suorat lennot ja majoituksen hostellissa.
Pakkaa siis kassiin hammasharja, passi sekä pyyhe ja suuntaa kohti Prahaa!

P-klubi vs. Eduskunnan Urheilukerho jalkapallo-ottelu
2019-09-19 09:00 - 17:00 | Helsinki, Finland
Perinteinen ystävyysottelu Eduskunnan Urheilukerhoa vastaaan koittaa jälleen syyskuun 19. päivä. Peli pelataan Töölön pallokenttä 2:lla klo 12-13. Pelin jälkeen on hetki aikaa siistiytyä ja ruokailla, jonka jälkeen klo 15-17 vierailemme eduskunnassa ja pääsemme keskustelemaan siellä työskentelevien virkamiesten kanssa. Mukaan ovat tervetulleita niin otteluun osallistuvat pelaajat kuin kannustusjoukotkin!
Ilmoittautuminen ekskursiolle päättyy 16.9. klo 23. Ilmoittautumaan pääset seuraavasta linkistä:
https://docs.google.com/forms/d/e/1FAIpQLSfDtI0__x0PJS0XALoIxXctv3L9h791LMy_BxJW6HP0ySMOdg/viewform?usp=sf_link
7.9. saakka voit ilmoittautumisen yhteydessä tilata itsellesi bussilipun Turusta Helsinkiin. Bussilipun tilaaminen on sitova. Yhteistä paluukuljetusta Turkuun ei järjestetä.
Alustava aikataulu:
klo 9-11 bussimatka Turusta Helsinkiin
klo 12-13 Eduskunnan Urheilukerho vs. P-klubi ystävyysottelu Töölön pallokentällä
klo 15-17 vierailu eduskunnassa

Kastajaiset
2019-08-29 15:00 - 23:30
P-klubin fuksiviikon kohokohta klo 15 eteenpäin

Indexin aarteenmetsästyksen yhteislähtö kauppatorilta
2019-08-28 16:00 | Kauppatori
Yhteislähtö kauppatorilta Indexin aarteenmetsästykseen klo 16.

P-klubin toimiston avajaiset
2019-08-26 18:00 - 23:30 | Toimisto, Rehtorinpellonkatu 4B, Turku, 20500, Finland
P-klubin toimiston lukuvuoden avajaiset klo 18 alkaen.

Indexin piknik
2019-08-24 12:00 - 17:00 | Publicum, Assistentinkatu 7, 20500, Finland
Kaikkien indexiläisten yhteinen piknik Publicumin pihalla.

Fuksien workshop
2019-08-23 13:00 - 16:00 | Turku-sali, Rehtorinpellonkatu 4A, Turku, Finland
Opintoneuvontaa ja yleisiä elämänohjeita (Esim. Föli- kortin hankkiminen) Turku-salissa klo 13-16. Illalla pihapelejä ja lautapelejä. Turku-sali sijaitsee Assarin ullakon vieressä, sisäänkäynti Bryggen päädystä.

Jäsenistön ja fuksien tapaaminen Löydössä
2019-08-22 19:00 - 23:30 | Löytö, Uudenmaankatu 1, Turku, 20500, Finland
Kaikkien p-klubilaisten yhteinen tutustumisilta ravintola Löydössä klo 19 alkaen.

Tuutorien ja fuksien ruokailu Kertussa
2019-08-21 17:00 - 22:00 | Kortteliravintola Kerttu, Läntinen Pitkäkatu 35, Turku, 20100, Finland
Tuutorien ja fuksien yhteinen ruokailu kortteliravintola Kertussa. Yhteislähtö Kauppatorilta kello 17.00

P-klubin kesätapahtuma
2019-06-28 17:00 - 23:30 | Puutorinvessa, Puutori, Turku, 20100, Finland
Hei kaikki työssäkäyvät tai kesälomailevat klubilaiset!
Jotta klubi-ikävä ei kasvaisi liian suureksi, kokoonnumme viettämään iltaa kesätapahtuman merkeissä Puutorin laidalla sijaitsevaan Puutorin Vessaan. Luvassa rentoa meininkiä ja toivottavasti myös aurinkoista terassikeliä!
Tule moikkaamaan muita klubilaisia ja viettämään hauska kesäilta!

Kevätkeitto
2019-05-10 18:00 - 2019-05-11 20:00 | Aurinkolahti
Kevätlukukauden päättävä Kevätkeitto saattelee p-klubilaiset jälleen kesälomille. Vapusta selvittyä on jokaisen tultava vielä muistelemaan kulunutta kevättä Aurinkolahteen.
Kevätkeittoa juhlitaan perjantaina 10.5. kello 18.00 alkaen Aurinkolahden mökillä Hirvensalossa. Luvassa on rentoa yhdessäoloa, grillailua, saunomista ja hyvää klubiseuraa.
Perjantaina on tarjolla myös grillattavaa pientä korvausta vastaan, mutta myös omia eväitä kannattaa ottaa mukaan! Aurinkolahteen on mahdollista jäädä yöpymään.
Tapahtuman hinta on 5 € ja se sisältää haalarimerkin sekä makkaran tai maissin. Seuraavana aamuna noin klo 12 sitsataan piknik-sitseillä haalarit jalassa ja hassu hattu päässä. Sitsien hinta on 10 € ja jos osallistut sitsaamaan, sinun ei tarvitse maksaa erikseen Kevätkeiton 5 € maksua.
Tervetuloa juhlistamaan kevätkauden päättymistä yhdessä muiden klubilaisten kanssa. Nähdään Aurinkolahdessa!

Professorin vapputanssit
2019-04-29 19:00 - 23:30 | Toimisto, Rehtorinpellonkatu 4B, Turku, 20500, Finland
MAssive Dnb, House, Acid, Trance, Techno, Electro, Rave
——————————————————————————————
————-MAANANTAINA 29.4.2019—————————————-
—————————–P-KLUBI PRESENTS:——————————–
——————-PROFESSORI V.————————————————
——————————————————————————————
Professori V tekee paluun Vierailijan kanssa ja tarjoilee lyhyen oppimäärän old skool ravea, housea, elektroa, transea, teknoa, acidia ja junkkaa/rumpubassoa jo perinteeksi muodostuneissa vapputansseissa.
Tule tamppaamaan katupölyt haalareista ja ottamaan kunnollinen rytmitys ennen vappuviikon huipennusta!
Trance up your life ja kysy klubisankarilta, missä tulee olla maanantaina 29.4. Showtime 7 pm. Free enTRANCE.

Wabufest
2019-04-28 15:00 - 23:30
Alkaako vappuviikko täyttyä tapahtumista? Kaipaisitko sunnuntaille rentoa tapahtumaa, jossa toipua lauantai-illan juhlista ja toisaalta kerätä energiaa illan bileisiin?
Wabufestin yhteydessä järjestetään joukkuekilpailu, jossa neljän hengen joukkueet ottavat toisistaan mittaa toinen toistaan hauskemmilla rasteilla. Kilpailu huipentuu finaaliin, jonka voittaja saa maineen ja kunnian lisäksi huikean palkinnon! Kerätkää siis kasaan neljän hengen supertiimi, keksikää joukkueellenne mieleenpainuva nimi ja pukeutukaa valitsemanne teeman mukaisesti!
Jos kilpaileminen ei ole juttusi, tule kannustamaan suosikkijoukkueesi voittoon tai vain chillailemaan Vartsikalle keskelle haalarien värikirjoa! Kannatuslipun ostamalla varmistat itsellesi Wabufestin ruoka- ja aktiviteettikattauksen lisäksi nopeamman sisäänpääsyn jatkoille sekä upean haalarimerkin!
Juhlat eivät suinkaan lopu päivätapahtuman hauskanpitoon, vaan jatkot tanssitaan Vegasissa ja Fortessa! Ennakkoon ostetuilla lipuilla pääsee jonon ohi aina keskiyöhön asti.
Liput ovelta maksavat 5 euroa ja 100 ensimmäistä lipun ovelta ostanutta saavat haalarimerkin.

Päiväsitsit
2019-04-27 13:00 - 17:00 | Lex Kirkkotie, Kirkkotie 15-19, Turku, 20540, Finland
LEGENDAARISET PÄIVÄSITSIT TULEVAT JÄLLEEN!
Tuntuuko siltä, että Wappu on vienyt mehut kehosta ja enää ei jaksa? Onneksi lääkettä voi tulla noutamaan Kirkkotieltä, kun taas on aika kajauttaa ilmoihin Helan går! Lexin ja P-klubin vappuviikon viralliset päiväkännit vedetään lauantaina 27.4 kello 13 Kirkkotiellä.
Teemasta ei näillä sitseillä tarvitse murehtia, sillä tällä kertaa pukeudutaan parhaimman vappufiiliksen mukaisesti! Heitä siis vappuhattusi päähän, serpentiiniä kaulaan ja saavu kirkkotielle juhlistamaan vappua poikkititeteellisessä hengessä!
Lipunmyynti tapahtuu Lyytissä 15.4. klo 12 ja lipun hinta on 10 tai 12 euroa juomavalinnasta riippuen. Lyytilinkki julkaistaan myöhemmin tapahtumassa, so stay tuned. Molemmille ainejärjestöille on varattu 35 paikkaa.

Trivial Perseet
2019-04-25 15:30 - 23:30 | Toimisto, Rehtorinpellonkatu 4B, Turku, 20500, Finland
Tämän lukuvuoden opinnot ovat jo loppusuoralla ja vappu lähestyy valonnopeudella. On siis aika suunnata katse kohti vuoden kovinta kestävyysmittelöä: vappuviikon aloittavaa P-klubin Trivial Perseitä!
Trivial Perseissä kierretään Turun kampusalueella sijaitsevia rasteja 3-6 hengen joukkueissa. Rasteilla testataan joukkueen tietämystä Trivial Pursuitin mieltä ylentävässä hengessä. Jokainen rasti vastaa yhtä Trivial Pursuitin väriä.
Rasteilla kysymyksiin vastaa kolme joukkueen jäsentä niin kauan kunnes jokainen on vastannut kerran oikein. Jokaisesta väärästä vastauksesta saa yhden pisteen ja vähiten pisteitä saanut joukkue voittaa jatkojen yhteydessä jaettavan megalomaanisen upean palkinnon!
Tapahtuma alkaa 25.4. P-klubin toimistolta (Rehtoripellonkatu 4 B, 2. kerros) klo 15.30 alkaen porrastetusti. Jokaiselle joukkueelle ilmoitetaan lähtöaika ja maksuohjeet sähköpostilla ilmoittautumisen hyväksymisen yhteydessä. Loppurastille on ehdittävä viimeistään kello 22.00, josta matka jatkuu kohti Naimaa.
Lysti kustantaa 12 euroa/hlö sisältäen rastikierroksen, haalarimerkin sekä pääsyn jatkoille.

P-klubi vs. SF-klubben Futsal afterparty
2019-04-17 19:00 - 23:30 | SF-klubbenin kerhotila K, Fänriksgatan 3 A, Turku, 20500, Finland
Futsal-ottelun jälkeen jatkamme P-klubin ja SF-klubbenin ystävyyden juhlistamista K:lla. Tämän teemme tietenkin bilettämällä yön pikkutunneille asti. Saavu paikalle haalareissa tai muussa valitsemassasi asussa. Illan aikana haluttu futsalpokaali jaetaan voittajajoukkueelle ja tämän jälkeen ne, jotka eivät voi sulattaa tulosta, voivat haastaa voittajajärjestön jäseniä erilaisissa asiaankuuluvissa peleissä.
MIKÄ: Futsalpelin jatkot
MILLOIN: 17.4. klo 19->
MISSÄ: SF-klubbenin kerhotila K
KENELLE: SF-klubbenin & P-klubin jäsenet + avec, klo 22-> avoin kaikille opiskelijoille
MIKSI: Koska P-klubin futsalvoittoa on pakko juhlia!

P-klubi vs. SF-klubben futsal
2019-04-17 03:45 - 16:45 | Educarium, Assistentinkatu 5, Turku, 20014, Finland
Perinteinen kuninkuusottelu on taas täällä. Keskiviikkona 17.4. P-klubi ja SF-klubben kohtaavat Educariumin urheilupyhätössä taistellen vuosittaisesta futsalmestaruudesta. Peli alkaa tasan kello 16:00 ja pelataan normaalein futsalsäännöin. Tule paikalle selvittämään kumpi taistelee tiensä mestariksi ja kumpi joutuu palaamaan kotiin tyhjin käsin!
Tilaisuus alkaa Educariumin liikuntasalissa (Assistentinkatu 5) klo 15:45, jossa pelaajille ja kannustusjoukoille on kahvitarjoilu. Ilta jatkuu SF-klubbenin tiloissa P-klubin ja SF-klubbenin yhteisillä jatkoilla klo 19 alkaen, minne myös kaikki pelistä paitsi jääneet ovat tervetulleita. Jatkoilla voittajajoukkue palkitaan ja sotakirveet haudataan.
Mitä: futsalpeli P-klubi vs. SF-klubben
Missä: Educariumin liikuntasali, Assistentinkatu 5, 1. kerros
Milloin: ke 17.4. klo 15:45-16:45

P-klubin ekskursio I/O-Speksiin
2019-04-15 18:00 - 21:00 | Domino-teatteri, Humalistonkatu 7, Turku, 20100, Finland
Kevään hauskin, hurjin ja mahtavin speksi on täällä! Tänä vuonna I/O-speksin riveissä tanssahtelee, laulaa ja soittaa ennätysmäärä klubilaisia.
Nyt sinulla on mahdollisuus lähteä katsomaan speksiä muiden klubilaisten kanssa maanantaina 15.4. klo 18 Domino-teatteriin. Yhden lipun hinta on 12e.
Mikäli olet kiinnostunut osallistumisesta, sitovan ilmoittautumisen voit toimittaa sähköpostitse osoitteeseen aaro-tarvainen@windowslive.com .
Ilmoittautumisia otetaan vastaan 8.3. saakka, joten toimithan nopeasti!
Mitä: I/O-speksi
Milloin: 15.4. klo 18.00
Missä: Domino-teatteri, Humalistonkatu 7
Hinta: 12e
Ilmoittautuminen: aaro-tarvainen@windowslive.com

P-klubin vaalivalvojaiset 2019
2019-04-14 20:00 - 23:30 | Toimisto, Rehtorinpellonkatu 4B, Turku, 20500, Finland
Vaalikevät ja eduskuntavaalit ovat täällä!
Säilyttääkö SDP gallupkärkensä loppuun asti? Saavatko siniset paikkaa eduskunnasta? Mitkä puoleet ovat saaneet kannattajansa liikkeelle ja kenestä tulee pääministeri?
Tule jännittämään eduskuntavaalien lopputulosta P-klubin vaalivalvojaisiin yhdessä muiden klubilaisten kanssa sunnuntaina 14.4. kello 20:00 eteenpäin toimistolle. Tarjolla on pientä purtavaa ja juotavaa.
Tervetuloa!

Viini & Valitus
2019-04-10 18:00 - 22:00 | Toimisto, Rehtorinpellonkatu 4B, Turku, 20500, Finland
On taas aika jokakeväisen viinin ja valituksen, joten saavu siis toimistolle siemailemaan viiniä ja antamaan risuja ja ruusuja kevään kursseista!
Illan tarkoituksena on kerätä rehellistä palautetta valtio-opin ja poliittisen historian kevään kursseista ja saadun palautteen avulla kehitetään kurssien sisältöä ja parannetaan opintojen laatua. Tapahtuman kautta on siis mahdollista vaikuttaa opintoihin konkreettisesti!
Rakentavan keskustelun ja hilpeän tunnelman luomiseksi tarjolla on viiniä, alkoholittomia virvokkeita ja pientä naposteltavaa sekä tietenkin loistavaa klubilaista seuraa. Ilta alkaa lyhyellä taustoituksella kevään ajankohtaisista koulutuspoliittisista aiheista, jonka jälkeen iltaa jatketaan viiniä tai muuta juomaa siemaillen. Paikalle voi tulla myös muuten vain hengailemaan, vaikka kursseista ei olisi sanottavaakaan.
MITÄ: Viini & valitus
MISSÄ: Toimisto
MILLOIN: ke 10.4. klo 18.00 alkaen
